Document ID: 31997R1466

Reference:
EUR-Lex - 31997R1466 - SL
Pomembno pravno obvestilo
|
31997R1466
Uradni list L 209 , 02/08/1997 str. 0001 - 0005
Uredba Sveta (ES) št. 1466/97z dne 7. julija 1997o okrepitvi nadzora nad proračunskim stanjem ter o nadzoru in usklajevanju gospodarskih politikSVET EVROPSKE UNIJE JEob upoštevanju Pogodbe o ustanovitvi Evropske skupnosti, zlasti člena 103(5),ob upoštevanju predloga Komisije [1],v skladu s postopkom iz člena 189c Pogodbe [2],(1) ker Pakt za stabilnost in rast temelji na cilju zdravih javnih financ kot sredstvu za zboljšanje pogojev za stabilnost cen ter močno in trajnostno rast, ki pospešuje ustvarjanje delovnih mest;(2) ker Pakt za stabilnost in rast sestavljajo pričujoča uredba, katere namen je doseči okrepljen nadzor nad proračunskim stanjem ter nadzor in uskladitev gospodarskih politik, Uredba Sveta (ES) št. 1467/97 [3], katere namen je pospešiti in pojasniti izvajanje postopkov pri prekomernem primanjkljaju, in Resolucija Evropskega sveta z dne 17. junija 1997 o Paktu za stabilnost in rast [4], v kateri so v skladu s členom D Pogodbe o ustanovitvi Evropske Unije določene čvrste politične smernice za natančno in pravočasno izvajanje Pakta za stabilnost in rast, še posebej glede na srednjeročni cilj, doseči čim bolj uravnoteženo proračunsko stanje ali proračunski presežek, za katerega so se obvezale vse države članice, ter za sprejetje ustreznih popravljalnih proračunskih ukrepov, ki so po njihovem mnenju potrebni za izpolnitev ciljev iz njihovih programov za stabilnost in konvergenco, vsakokrat ko obstajajo informacije o dejanskem ali pričakovanem odmiku od srednjeročnega proračunskega cilja;(3) ker člen 104c Pogodbe jasno zavezuje države članice v tretji fazi ekonomske in monetarne unije (EMU), da so se dolžne izogibati čezmernemu javno finančnemu primanjkljaju; ker se na podlagi člena 5 Protokola (št. 11) o nekaterih določbah, ki se nanašajo na Združeno kraljestvo Velika Britanija in Severna Irska, ki je priložen Pogodbi, člen 104c(1) ne uporablja za Združeno kraljestvo, dokler to ne pristopi k tretji fazi; ker se obveznost iz člena 109e(4), da si države članice prizadevajo izogibati se čezmernemu javno finančnemu primanjkljaju, še naprej uporablja za Združeno kraljestvo;(4) ker ravnanje v skladu s srednjeročnim ciljem, doseči čim bolj uravnoteženo proračunsko stanje ali proračunski presežek, državam članicam omogoča, da obvladujejo običajna konjunkturna nihanja in da hkrati obdržijo svoj javno finančni primanjkljaj v mejah 3-odstotne BDP referenčne vrednosti;(5) ker je treba postopek večstranskega nadzora iz člena 103(3) in (4) Pogodbe dopolniti s postopkom za zgodnje opozarjanje, na podlagi katerega bo Svet državo članico pravočasno opozoril, da mora sprejeti potrebne ukrepe za popravo proračuna, če hoče preprečiti nastanek čezmernega javno finančnega primanjkljaja;(6) ker naj bi se nadaljeval postopek večstranskega nadzora iz člena 103(3) in (4) za spremljanje celotnega gospodarskega razvoja vsake države članice in Skupnosti ter skladnosti njihovih gospodarskih politik z osnovnimi smernicami gospodarske politike iz člena 103(2); ker je primerno, da se za spremljanje tega razvoja predložijo informacije v obliki programov za stabilnost in kovergenco;(7) ker obstaja potreba po razvijanju koristnih izkušenj, pridobljenih v prvih dveh fazah ekonomske in monetarne unije v okviru programov za kovergenco;(8) ker morajo države članice, ki uvedejo enotno valuto, v nadaljevanju besedila "sodelujoče države članice", v skladu s členom 109j doseči visoko stopnjo trajnostne kovergence in zlasti trajnostno javno finančno stanje; ker je ohranjanje zdravega proračunskega stanja v teh državah članicah nujno za podpiranje stabilnosti cen ter krepitev pogojev za trajnostno rast proizvodnje in zaposlovanja; ker morajo sodelujoče države članice predložiti srednjeročne programe, v nadaljevanju besedila "programe za stabilnost"; ker je treba opredeliti temeljne vsebine tovrstnih programov;(9) ker so države članice, ki ne uvedejo enotne valute, v nadaljevanju besedila "nesodelujoče države članice", dolžne nadaljevati politiko, katere cilj je doseganje visoke stopnje trajnostne konvergence; ker morajo te države predložiti srednjeročne programe, v nadaljevanju besedila "programi za kovergenco"; ker je treba opredeliti temeljne vsebine tovrstnih programov za konvergenco;(10) ker je Evropski svet v Resoluciji z dne 16. junija 1997 o oblikovanju mehanizma menjalnih tečajev v tretji fazi ekonomske in monetarne unije določil trdne politične smernice, v skladu s katerimi se v tretji fazi ekonomske in monetarne unije vzpostavi mehanizem za določanje menjalnih tečajev, v nadaljevanju besedila "MMT2"; ker bo za valute nesodelujočih držav članic, ki bodo pristopile k MMT2, veljal osrednji tečaj valute v razmerju do evra, na podlagi katerega se bo mogoče sklicevati pri presojanju ustreznosti njihovih politik; ker bo MMT2 pripomogel k zaščiti teh držav in držav članic, ki uvedejo evro, pred nezaželenimi pritiski na deviznih trgih; ker bodo nesodelujoče države članice, ki ne bodo pristopile k MMT2, da bi omogočile primeren nadzor Sveta, v svojih programih za konvergenco, usmerjenih v doseganje stabilnosti, prav tako predstavile ustrezne politike, s čimer se bo mogoče izogniti izkrivljanju realnih menjalnih tečajev ter prekomernemu nihanju nominalnih menjalnih tečajev;(11) ker je trajna konvergenca osnovnih gospodarskih podatkov nujni predpogoj za trajnostno stabilnost menjalnih tečajev;(12) ker je treba opredeliti časovni plan za predložitev programov za stabilnost in konvergenco ter njihovih posodobljenih različic;(13) ker morajo države članice zaradi preglednosti in obveščanja javnosti objaviti svoje programe za stabilnost in konvergenco;(14) ker mora Svet pri presojanju in spremljanju programov za stabilnost in konvergenco, predvsem njihovih srednjeročnih proračunskih ciljev ali načrtovanih prilagoditvenih poti, po katerih naj bi bili doseženi, upoštevati vsakokratne konjunkturne in strukturne značilnosti gospodarstva vsake države članice;(15) ker velja glede na to posvetiti posebno pozornost znatnim odmikom proračunskih stanj od ciljnega uravnoteženega ali presežnega proračunskega stanja; ker naj bi Svet državo članico pravočasno opozoril, da bi se lahko izognila prekomernemu primanjkljaju; ker je primerno, da Svet pri trajnem odmiku od zadanega proračunskega cilja poostri svoja priporočila in jih objavi; ker za nesodelujoče države članice Svet lahko sprejme priporočila o ukrepih, ki jih morajo le-te sprejeti za učinkovito izvajanje njihovih programov za kovnvergenco;(16) ker so programi za konvergenco in stabilnost korak na poti k izpolnjevanju ekonomskih konvergenčnih meril, kot jih opredeljuje člen 104c,SPREJEL NASLEDNJO UREDBO:ODDELEK 1NAMEN UREDBE IN OPREDELITVE POJMOVČlen 1Ta uredba določa pravila glede vsebine, predlaganja, preverjanja in spremljanjaprogramov za stabilnost in konvergenco v okviru večstranskega nadzora Sveta, zato da se v zgodnji fazi prepreči pojav čezmernega splošnega javnofinančnega primanjkljaja ter pospeši nadziranje in usklajevanje gospodarskih politik.Člen 2V smislu te uredbe so "sodelujoče države članice" tiste države članice, ki v skladu s Pogodbo uvedejo enotno valuto, in "nesodelujoče države članice" tiste, ki enotne valute niso uvedle.ODDELEK 2PROGRAMI ZA STABILNOSTČlen 31. Vsaka sodelujoča država članica predloži Svetu in Komisiji podatke, potrebne za izvajanje rednega večstranskega nadzora iz člena 103 Pogodbe, v obliki programa za stabilnost, ki predstavlja bistveno podlago za stabilnost cen in močno trajnostno rast, ki je pogoj za ustvarjanje delovnih mest.2. Program za stabilnost vsebuje naslednje podatke:(a) srednjeročni cilj proračunskega stanja, ki naj bo čim bolj uravnoteženo ali presežno in usmeritve za prilagajanje splošnega javnofinančnega presežka/primanjkljaja temu ciljnemu stanju in predvideni potek splošnega javnega zadolževanja;(b) temeljne predpostavke predvidenega gospodarskega razvoja in pomembnih gospodarskih spremenljivk, ki vplivajo na uresničevanje programov za stabilnost, denimo javnih investicijskih odhodkov, rasti realnega bruto domačega proizvoda (BDP), zaposlenosti in inflacije;(c) prikaz proračunskih in drugih gospodarskopolitičnih ukrepov, ki so bili sprejeti in/ali predlagani za dosego ciljev iz programa, ter ocena kvantitativnega učinka osnovnih proračunskih ukrepov na proračun;(d) analiza vpliva sprememb temeljnih gospodarskih postavk na stanje državnega proračuna in dolga.3. Podatki o prilagajanju splošnega javnofinančnega presežka/primanjkljaja in javnega zadolževanja ter temeljne gospodarske postavke, iz odstavkov 2(a) in (b), so prikazani na letni osnovi za tekoče in minulo leto ter še za prihodnja tri leta.Člen 41. Programi za stabilnost se predložijo pred 1. marcem 1999. Po tem datumu se enkrat na leto predložijo tudi posodobljeni programi. Država članica, ki uvede enotno valuto pozneje, predloži program za stabilnost v šestih mesecih po tem, ko Svet sprejme sklep o njenem sodelovanju pri enotni valuti.2. Države članice svoje programe za stabilnost in njihove posodobljene različice objavijo.Člen 51. Na podlagi ocene Komisije in Odbora, ki se ustanovi v skladu s členom 109c Pogodbe, Svet v okviru večstranskega nadzora iz člena 103 preveri, ali srednjeročni proračunski cilj iz programa za stabilnost zagotavlja zadostno varnostno mejo za izogibanje čezmernemu primanjkljaju, ali so gospodarske postavke, na katerih temelji program, stvarne in če sprejeti in/ali predlagani ukrepi zadoščajo za uresničitev načrtovanih prilagoditvenih usmeritev za dosego srednjeročnega proračunskega cilja.Svet poleg tega preveri, ali vsebine programa za stabilnost prispevajo k tesnejšemu usklajevanju gospodarskih politik in ali je gospodarska politika zadevne države članice skladna s temeljnimi smernicami gospodarske politike.2. Svet preveri program za stabilnost v skladu z odstavkom 1 v največ dveh mesecih od predložitve. Svet na priporočilo Komisije in po posvetovanju z Odborom, ustanovljenim v skladu s členom 109c Pogodbe, izda mnenje o programu. Če Svet v skladu s členom 103 meni, da bi bilo treba cilje in vsebine programa zastaviti bolj zahtevno, v svojem mnenju državo članico pozove, naj prilagodi svoj program.3. Posodobljene različice programov za stabilnost na podlagi ocene Komisije presoja Odbor, ustanovljen v skladu s členom 109c Pogodbe; posodobljene programe po potrebi presoja še Svet v skladu s postopkom iz odstavkov 1 in 2 tega člena.Člen 61. Svet v okviru večstranskega nadzora v skladu s členom 103(3) na temelju poslanih podatkov sodelujočih držav članic ter ocen Komisije in Odbora, ustanovljenega v skladu s členom 109c Pogodbe, spremlja uresničevanje programov za stabilnost, še zlasti ugotavlja, ali se proračunsko stanje znatno odmika ali se utegne odmakniti od srednjeročnega proračunskega ciljnega stanja in usmeritev za prilagajanje, po katerih naj bi bilo doseženo, kakor je določeno v programih za prilagajanje javnofinančnega presežka/primanjkljaja.2. Če Svet ugotovi, da se proračunsko stanje znatno razlikuje od ciljnega srednjeročnega proračunskega stanja ali od usmeritev za prilagajanje, po katerih naj bi bilo doseženo, pošlje zadevni državi članici v smislu zgodnjega opozorila za preprečevanje nastanka čezmernega primanjkljaja v skladu s členom 103(4) priporočilo, naj sprejme potrebne prilagoditvene ukrepe.3. Če Svet na podlagi nadaljnjega spremljanja presodi, da je odmik proračunskega stanja od ciljnega srednjeročnega proračunskega stanja ali od usmeritve za prilagajanje, po kateri naj bi bilo doseženo, trajen ali se poslabšuje, pošlje v skladu s členom 103(4) zadevni državi članici priporočilo, naj takoj sprejme popravljalne ukrepe, poročilo pa lahko v skladu z omenjenim členom tudi objavi.ODDELEK 3PROGRAMI ZA KONVERGENCOČlen 71. Vsaka nesodelujoča država članica predloži Svetu in Komisiji podatke, potrebne za izvajanje rednega večstranskega nadzora iz člena 103, v obliki programa za konvergenco, ki predstavlja bistveno podlago za stabilnost cen in močno trajnostno rast, ki je pogoj za ustvarjanje delovnih mest.2. Program za konvergenco vsebuje naslednje podatke, zlasti o spremenljivkah v zvezi s konvergenco:(a) srednjeročni cilj proračunskega stanja, ki naj bo čim bolj uravnoteženo ali presežno, usmeritve za prilagajanje splošnega javnofinančnega presežka/primanjkljaja temu ciljnemu stanju in predvideni potek splošnega javnega zadolževanja; srednjeročne cilje monetarne politike; odnos teh ciljev do stabilnih cen in menjalnih tečajev;(b) temeljne postavke predvidenega gospodarskega razvoja in pomembnih gospodarskih spremenljivk, ki vplivajo na uresničevanje programov za konvergenco, denimo javnih investicijskih odhodkov, rasti realnega bruto domačega proizvoda (BDP), zaposlenosti in inflacije;(c) prikaz proračunskih in drugih gospodarsko-političnih ukrepov, ki so bili sprejeti in/ali predlagani za dosego ciljev iz programa, ter ocena kvantitativnega učinka osnovnih proračunskih ukrepov na proračun;(d) analiza vpliva sprememb temeljnih gospodarskih postavk na stanje državnega proračuna in dolga.3. Podatki o prilagajanju splošnega javnofinančnega presežka/primanjkljaja in javnega zadolževanja ter temeljne gospodarske postavke, iz odstavkov 2(a) in (b), so prikazani na letni osnovi za tekoče in minulo leto ter še za prihodnja tri leta.Člen 81. Programi za konvergenco se predložijo pred 1. marcem 1999. Po tem datumu se enkrat na leto predložijo posodobljeni programi.2. Države članice svoje programe za konvergenco in njihove posodobljene različice objavijo.Člen 91. Na podlagi ocene Komisije in Odbora, ki se ustanovi v skladu s členom 109c Pogodbe, Svet v okviru večstranskega nadzora iz člena 103 presodi, ali srednjeročni proračunski cilj iz programa za konvergenco zagotavlja zadostno varnostno mejo za izogibanje čezmernemu primanjkljaju, ali so gospodarske postavke, na katerih temelji program, stvarne in če sprejeti in/ali predlagani ukrepi zadoščajo za uresničitev načrtovanih prilagoditvenih usmeritev za dosego srednjeročnega proračunskega cilja.Svet poleg tega presodi, ali vsebine programa za konvergenco prispevajo k tesnejšemu usklajevanju gospodarskih politik in ali je gospodarska politika zadevne države članice skladna s temeljnimi smernicami gospodarske politike.2. Svet presodi program za konvergenco v skladu z odstavkom 1 v največ dveh mesecih od predložitve. Svet na priporočilo Komisije in po posvetovanju z Odborom, ustanovljenim v skladu s členom 109c, izda mnenje o programu. Če Svet v skladu s členom 103 meni, da bi bilo treba cilje in vsebine programa zastaviti bolj zahtevno, v svojem mnenju državo članico pozove, naj prilagodi svoj program.3. Posodobljene različice programov za konvergenco na podlagi ocene Komisije preverja Odbor, ustanovljen v skladu s členom 109c Pogodbe; posodobljene programe po potrebi presoja še Svet v skladu s postopkom iz odstavkov 1 in 2 tega člena.Člen 101. Svet v okviru večstranskega nadzora v skladu s členom 103(3) na temelju poslanih podatkov nesodelujočih držav članic v skladu s členom 7(2)(a) te uredbe ter ocen Komisije in Odbora, ustanovljenega v skladu s členom 109c Pogodbe, spremlja uresničevanje programov za konvergenco, še zlasti ugotavlja, ali se proračunsko stanje znatno odmika ali se utegne odmakniti od srednjeročnega proračunskega ciljnega stanja in usmeritev za prilagajanje, po katerih naj bi bilo doseženo, kakor je določeno v programih za prilagajanje javnofinančnega presežka/primanjkljaja.Poleg tega Svet glede na cilje posameznih programov za konvergenco spremlja tudi gospodarske politike nesodelujočih držav članic predvsem za zagotovitev, da te politike stremijo k stabilnosti, s čimer se je mogoče izogniti izkrivljanju realnih menjalnih tečajev in prekomernemu nihanju nominalnih menjalnih tečajev.2. Če Svet ugotovi, da se proračunsko stanje države članice znatno razlikuje od ciljnega srednjeročnega proračunskega stanja ali od usmeritev za prilagajanje, po katerih naj bi bilo doseženo, pošlje zadevni državi članici v smislu zgodnjega opozorila za preprečevanje nastanka čezmernega primanjkljaja v skladu s členom 103(4) priporočilo, naj sprejme potrebne prilagoditvene ukrepe.3. Če Svet na podlagi nadaljnjega spremljanja presodi, da je odmik uresničenega proračunskega stanja od ciljnega srednjeročnega proračunskega stanja ali od usmeritve za prilagajanje, po kateri naj bi bilo doseženo, trajen ali se poslabšuje, pošlje v skladu s členom 103(4) zadevni državi članici priporočilo, naj takoj sprejme popravljalne ukrepe, poročilo pa lahko v skladu z navedenim členom tudi objavi.ODDELEK 4SKUPNE DOLOČBEČlen 11V okviru večstranskega nadzora iz te uredbe Svet pripravi tudi celovito oceno iz člena 103(3) Pogodbe.Člen 12V skladu z drugim pododstavkom člena 103(4) predsednika Sveta in Komisije v svoje poročilo Evropskemu parlamentu vključita tudi rezultate večstranskega nadzora, izvedenega v skladu s to uredbo.Člen 13Uredba začne veljati 1. julija 1998.Uredba je v celoti zavezujoča in se neposredno uporablja v vseh državah članicah.V Bruslju, 7. julija 1997Za SvetPredsednikJ.-C. Juncker[1] UL C 368, 6.12.1996, str. 9.[2] Mnenje Evropskega parlamenta z dne 28. novembra 1996 (UL C 380, 16.12.1996, str. 28), Skupno stališče Sveta z dne 14. aprila 1997 (UL C 146, 30.5.1997, str. 26) in Odločba Evropskega parlamenta z dne 29. maja 1997 (UL C 182, 16.6.1997).[3] UL L 209, 2.8.1997, str. 6[4] UL C 236, 2.8.1997, str. 1.--------------------------------------------------

Summary:
Nadzor proračunskih politik
Nadzor proračunskih politik
POVZETEK:
Uredba (ES) št. 1466/97 – o okrepitvi nadzora nad proračunskim stanjem ter o nadzoru in usklajevanju gospodarskih politik
KAJ JE NAMEN TE UREDBE?
Ta uredba uvaja preventivni del Pakta za stabilnost in rast. To so preventivni ukrepi, katerih namen je zagotoviti potrebno proračunsko disciplino za nemoteno delovanje Evropske unije (EU).
Ne nanaša se samo na tiste države EU, ki so uvedle enotno valuto, temveč tudi na tiste, ki še ne sodelujejo.
KLJUČNE TOČKE
Cilj te uredbe je nadzirati in usklajevati proračunske politike držav EU v obliki preventivnega ukrepa za zagotovitev proračunske discipline znotraj EU.
Zato na začetku vsakega leta načrtuje evropski semester, da bi pomagal državam EU pri oblikovanju zdravih proračunskih politik. Države EU predložijo Evropski komisiji  programe za stabilnost (za države v evroobmočju) in programe za konvergenco (za države zunaj evroobmočja), v katerih sprejmejo srednjeročne proračunske cilje. Komisija te programe oceni, Svet pa v zvezi z njimi izda priporočila za vsako državo.
Evropski semester za usklajevanje gospodarske politike
Evropski semester je šestmesečno obdobje, v katerem se opravi presoja proračunskih politik držav EU.
Svet na začetku semestra opredeli ključne gospodarske izzive za EU in zagotovi državam EU strateške politične smernice, ki jih morajo upoštevati.
Nato morajo države EU na podlagi teh smernic pripraviti:
svoje programe za stabilnost ali konvergenco v skladu s to uredbo,
svoje nacionalne reformne programe v skladu s širšimi smernicami gospodarske politike in smernicami politike zaposlovanja.
Na koncu evropskega semestra in po oceni programov Svet pošlje vsaki državi EU priporočila. Svet na podlagi ocene Komisije poda svoje mnenje, še preden države EU pripravijo svoj končni proračun za naslednje leto.
Srednjeročni proračunski cilji
Vsaka država EU ima srednjeročni cilj proračunskega stanja glede primanjkljaja v strukturnem smislu. Cilji se med državami EU razlikujejo: kjer so raven dolga in ocenjeni stroški starajočega se prebivalstva višji, so ti cilji strožji.
V državah EU, ki so sprejele evro, in v tistih, ki sodelujejo v mehanizmu menjalnih tečajev (ERM II), ta cilj znaša od -1 % BDP do uravnoteženega ali presežnega proračunskega stanja.
Cilji se lahko pregledajo med izvajanjem večje strukturne reforme ali vsaka tri leta, kadar se objavijo napovedi, ki omogočajo dopolnitev ocenjenih stroškov starajočega se prebivalstva.
Večstranski nadzor: programi za stabilnost in konvergenco
Programi za stabilnost in konvergenco so podlaga za večstranski nadzor, ki ga izvaja Svet EU. Ta nadzor, ki je določen v členu 121 Pogodbe o delovanju EU, bi moral v zgodnji fazi preprečiti čezmeren javnofinančni primanjkljaj in spodbuditi usklajevanje gospodarskih politik.
Vsaka država EU mora predložiti Svetu EU in Komisiji program za stabilnost (za države v evroobmočju) ali program za konvergenco (za države zunaj evroobmočja).
Progam za stabilnost ali program za konvergenco mora vključevati naslednje informacije o:
srednjeročnem proračunskem cilju in načrtovani prilagoditvi za dosego cilja,
javnofinančnem saldu kot odstotku BDP, verjetnem poteku javnega zadolževanja, načrtovani rasti javnofinančne porabe ter rasti javnofinančnih prihodkov, nespremenjeni politiki in količinsko opredeljenih načrtovanih diskrecijskih ukrepih,
ocenjenih stroških starajočega se prebivalstva in drugih možnih stroških (kot so javna jamstva) s potencialno velikim vplivom na javnofinančne račune,
skladnosti programov s temeljnimi smernicami gospodarskih politik in nacionalnimi reformnimi programi,
glavnih predpostavkah glede gospodarskih obetov, ki bodo verjetno vplivale na uresničitev programov za stabilnost in programov za konvergenco (rast, zaposlovanje, inflacija in druge pomembne spremenljivke),
oceni in podrobni analizi proračunskih ukrepov in drugih ukrepov gospodarske politike, bodisi sprejetih ali načrtovanih, ki so pomembni za doseganje ciljev programa,
analizi tega, kako bodo spremembe glavnih gospodarskih predpostavk vplivale na proračunsko stanje in stanje dolga,
kjer je primerno, razlogih za vsako odstopanje od načrtovanih prilagoditev, ki so potrebne za dosego srednjeročnega proračunskega cilja.
Poleg tega morajo programi za konvergenco navesti tudi razmerje med temi cilji in ceno ter stabilnostjo deviznega tečaja in hkrati tudi srednjeročnimi cilji monetarne politike.
Presoja programov za stabilnost in programov za konvergenco
Svet na podlagi ocen Komisije ter Ekonomsko-finančnega odbora opravi presojo srednjeročnih proračunskih ciljev, ki jih države predložijo v svojih programih. Pri tem zlasti preveri:
ali cilj temelji na realnih gospodarskih predpostavkah,
ali so sprejeti oziroma načrtovani ukrepi zadostni za dosego cilja,
ali ocena načrtovanih prilagoditev kaže, da zadevna država želi izboljšati svoje (ciklično prilagojeno) proračunsko stanje za vsako leto posebej,
ali je letna rast javne porabe v zadevni državi previsoka, tj. ali presega referenčno vrednost na srednjeročni ravni.
Svet mora pri pripravi ocene upoštevati izvajanje večjih strukturnih reform, zlasti pokojninskih.
Presojo programa mora opraviti v treh mesecih po njegovi predložitvi. Svet nato na podlagi priporočila Komisije in po posvetovanju z Ekonomsko-finančnim odborom poda mnenje o programu. Kadar meni, da bi bilo treba cilje in vsebino programa okrepiti, lahko zaprosi zadevno državo, da program prilagodi.
Izogibanje čezmernemu primanjkljaju: mehanizem zgodnjega opozarjanja
Svet v okviru večstranskega nadzora spremlja izvajanje programov za stabilnost in programov za konvergenco na podlagi informacij, ki jih predložijo države EU, ter ocen, ki jih opravita Komisija in Ekonomsko-finančni odbor.
Če torej Komisija ugotovi znaten odmik od srednjeročnega proračunskega cilja ali načrtovanih prilagoditev, ki bi morale zagotoviti dosego tega cilja, poda priporočila zadevni državi, da bi preprečila čezmerni primanjkljaj (mehanizem zgodnjega opozarjanja, člen 121(4) Pogodbe o delovanju EU).
Priporočila, ki jih sprejme Svet, se lahko tudi objavijo.
Smernice Evropske komisije
Leta 2015 je Komisija v sporočilu pojasnila, kako namerava uporabiti Pakt za stabilnost in rast, da okrepi povezavo med strukturnimi reformami, naložbami in fiskalno odgovornostjo, ter s tem podpre ustvarjanje delovnih mest in rast v EU.
Te smernice imajo tri glavne cilje:
spodbujati učinkovito izvajanje strukturnih reform,
spodbujati naložbe, zlasti v okviru novega Evropskega sklada za strateške naložbe, ki je osrednji element naložbenega načrta za Evropo, ki ga je predlagala Komisija,
boljše prikazovanje gospodarske situacije vsake izmed držav EU.
OD KDAJ SE TA UREDBA UPORABLJA?
              
Ta uredba se uporablja od 1. julija 1998.
OZADJE
Države EU morajo na podlagi pravil Pakta za stabilnost in rast uporabljati zdrave proračunske politike, da bi se izognile čezmernemu javnofinančnemu primanjkljaju, ki bi lahko ogrozil gospodarsko in finančno stabilnost EU.
Leta 2011 je bil Pakt za stabilnost in rast podvržen obsežnim reformam. Novi sprejeti ukrepi so pomemben korak pri zagotavljanju proračunske discipline, spodbujanju stabilnosti gospodarstva EU in preprečevanju naslednje krize.
Pakt za stabilnost in rast danes vključuje šest zakonodajnih aktov (t. i. šesterček), ki so začeli veljati 13. decembra 2011, in dva dodatna akta (t. i. dvojček), ki sta začela veljati 30. maja 2013:
Uredba (EU) št. 1173/2011 o učinkovitem izvrševanju proračunskega nadzora v euroobmočju,
Uredba (EU) št. 1174/2011 o izvršilnih ukrepih za odpravljanje čezmernih makroekonomskih neravnotežij v euroobmočju,
Uredba (EU) št. 1175/2011 o spremembi uredbe o okrepitvi nadzora nad proračunskim stanjem,
Uredba (EU) št. 1176/2011 o preprečevanju in odpravljanju makroekonomskih neravnotežij,
Uredba (EU) št. 1177/2011 o spremembi postopka v zvezi s čezmernim primanjkljajem,
Direktiva 2011/85/EU o zahtevah v zvezi s proračuni držav euroobmočja,
Uredba (EU) št. 472/2013 o gospodarskem in proračunskem nadzoru držav euroobmočja, ki so jih prizadele ali jim grozijo resne težave v zvezi z njihovo finančno stabilnostjo,
Uredba (EU) št. 473/2013 o skupnih pravilih za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav v euroobmočju.
Več informacij je na voljo na strani:
„Pakt za stabilnost in rast“ (Evropska komisija).
GLAVNI DOKUMENT
            
Uredba Sveta (ES) št. 1466/97 z dne 7. julija 1997 o okrepitvi nadzora nad proračunskim stanjem ter o nadzoru in usklajevanju gospodarskih politik (UL L 209, 2.8.1997, str. 1–5).
Nadaljnje spremembe Uredbe (ES) št. 1466/97 so vključene v izvirno besedilo. To prečiščeno besedilo ima samo dokumentarno vrednost.
POVEZANI DOKUMENTI
            
Uredba (EU) št. 1173/2011 Evropskega parlamenta in Sveta z dne 16. novembra 2011 o učinkovitem izvrševanju proračunskega nadzora v euroobmočju (UL L 306, 23.11.2011, str. 1–7).
Uredba (EU) št. 1174/2011 Evropskega parlamenta in Sveta z dne 16. novembra 2011 o izvršilnih ukrepih za odpravljanje čezmernih makroekonomskih neravnotežij v euroobmočju (UL L 306, 23.11.2011, str. 8–11).
Uredba (EU) št. 1176/2011 Evropskega parlamenta in Sveta z dne 16. novembra 2011 o preprečevanju in odpravljanju makroekonomskih neravnotežij (UL L 306, 23.11.2011, str. 25–32).
Uredba Sveta (EU) št. 1177/2011 z dne 8. novembra 2011 o spremembi Uredbe (ES) št. 1467/97 o pospešitvi in razjasnitvi izvajanja postopka v zvezi s čezmernim primanjkljajem (UL L 306, 23.11.2011, str. 33–40).
Direktiva Sveta 2011/85/EU z dne 8. novembra 2011 o zahtevah v zvezi s proračunskimi okviri držav članic (UL L 306, 23.11.2011, str. 41–47).
Uredba (EU) št. 472/2013 Evropskega parlamenta in Sveta z dne 21. maja 2013 o okrepitvi gospodarskega in proračunskega nadzora v državah članicah euroobmočja, ki so jih prizadele ali jim grozijo resne težave v zvezi z njihovo finančno stabilnostjo (UL L 140, 27.5.2013, str. 1–10).
Uredba (EU) št. 473/2013 Evropskega parlamenta in Sveta z dne 21. maja 2013 o skupnih določbah za spremljanje in ocenjevanje osnutkov proračunskih načrtov ter zagotavljanje zmanjšanja čezmernega primanjkljaja držav članic v euroobmočju (UL L 140, 27.5.2013, str. 11–23).
Sporočilo Komisije Evropskemu parlamentu, Svetu, Evropski centralni banki, Evropskemu ekonomsko-socialnemu odboru, Odboru regij in Evropski investicijski banki – Kako čim bolje izkoristiti prožnost v okviru obstoječih pravil Pakta za stabilnost in rast (COM(2015) 12 final z dne 13. januarja 2015).
Zadnja posodobitev 18.04.2017